|  |  |
| --- | --- |
| **Извештај о реализацији Развојног плана на крају школске 2021/22.год.** | |
| О развојном плану школе: Школски развојни план је школски документ који обухвата приоритете развоја школе, анализу стања и приказ актуелне ситуације у школи – снаге и слабости школе, циљеве, задатке, активности, носиоце активности, време реализације као и начин праћења реализације развојног планирања. | |
| **Приоритети развоја школе (области)** | **Реализоване активности** |
| Школски програм и Годишњи план рада | Реализација Годишњег плана рада је усклађена са динамиком и реализацијом Развојног плана школе.  У току првог полугодишта пратило се остваривање наставних планова и програма који су саставни део Школског програма.  Поводом епидемиолошке ситуације садржај Годишњег плана рада је измењен у складу са прописима и инструкцијама од стране Министарства просвете и технолошког развоја, као и Кризног штаба за ванредне ситуације. |
| Настава и учење | * У оквиру Наставе и учења: * У оквиру изборног предмета Појединац, група и друштво, ученици одељења I-1 и I-3 су урадили истраживачки задатак на тему „Мој идол“; „Мој узор“. Радови су урађени у форми постера или на хамеру и презентовани су у виду изложбе у холу школе. Наставник Мирјана Јеврић. * Реализована радионица у IV-2 у оквиру пројекта „Нисам роба, нисам мета – заштитимо децу у медијима“. Циљ радионице: Превенција медијске злоупотребе деце.Ученици су попуњавали медијске балоне: како се информишу и где они, њихови укућани и њихови пријатељи. Касније су кроз дискусију и рад у пару исказивали које су то разлике њихових медијских балона. * Реализована корелација између предмета верска настава и филозофија. * Одржана су три огледна часа, корелација између српског језика и књижевности и музичке културе „Орфеј и Еуридика – развој опере и мотив из античке књижевности“ и „Развојни периоди уметничког стваралаштва од праисторије до барока“. Часове реализовале Данијела Марковић и Весна Станковић. * Одржани огледни часови на чсаовима музичке културе „С.С.Мокрањац“ ; „Српска музика 19.века“; „Обнављање националних школа у музици 19.века – Руска музика“. Часове реализовала Данијела Марковић. * Одржана су два огледна часа, корелација српског језика и књижевности и музичке културе, на тему „Мотив љубави у обрађеним делима“ и „Средњовековна књижевнос, музика и култура“. Ученици су у групама припремали оце часове више недеља уз консултације предметних професора, Весне Станковић и Данијеле Марковић. * Обележен је Национални дан књиге у школској библиотеци, 28.02.2022.године. Циљ програма је развијање љубави према српској националној књижевности, читању и књигама, култури читања. Програм су организовали професори српског језика и књижевности, Весна Станковић, Данијела Ранчић, Слађан Михајловић и професорка социологије Ивана Вујић. * Одржан угледно-огледни час у свечаној сали школе, ученици IV-4 су имали премијеру филма „Злочин и казна“који су снимили одабравши сцене које су битне за разумевање романа. Ментор, професорка срспског језика и књижевности, Данијела Ранчић * Ученици I-2 и I-3 су радили пројекат „Essen international“ у оквиру наставе немачког језика. * Одржан је јавни час хемије поводом рођења проф.др. Момчила Стојановића Мокрањца у Мокрањчевој кући. У оквиру јавног часа ученици су одржали перформанс, који се састојао од извођења експеримената. Ученике припремала професорка хемије Оливера Негојицић Златковић * Одржано предавање на тему „Психоактивне супстанце“у сарадњи са представницима Завода за јавно здравље из Зајечара. * Ученици Неготинске гимназије посетили су изложбу фотографије у дому културе „Цркве брвнаре на простору Тимочке крајине“ у оквиру наставне ликовне културе. * Ученици IV-2, IV-3 и IV-4 урадили су пројекат „Тренутак физике“ и њихови радови су изложени у холу школе. * Одржана је дебата на тему „Платонова и Аристотелова политичка схватања у светлу савремених разматрања“. Учествовали ученици четвртог разреда у оквиру наставе филозофије. |
| Постигнућа ученика | * Одржана су такмичења: * Општинско такмичење у стоном тенису у Неготину на коме су све четири катгорије (дечаци поједниачно, дечаци екипно, девојчице појединачно и девојчице екипно) освојили 1.место. * На окружном такмичењу, такође у стоном тенису, на републичко тамичење пласирали су се појединачно Јовановић Луна 4-3 и екипно: Јовановић Луна, Поповић Јелена 1- и Павловић Ања 4-2. * На републичком такмичењу у стоном тенису, екипа: Луна Јовановић, Ања Павловић и Јелена Поповић освојила је друго место (сребрну медаљу). Ученице припремао наставник физичког и здравственог васпитања, Владимир Лазић. * Одржано општинско такмичење из математике на коме су учествовали ученици од првог до четвртог разреда. * На литерарном конкурсу „Свети Сава кроз векове ходи“, Ученица Јелена Поповић I-2 освојила је 1. место, Софија Станковић I1 – треће место и Ива Истатков I-2 – треће место. * Одржано општинско такмичење из књижевности – Књижевна олипијада. Сви учесници су се пласирали на регинално такмичење. Ученике приремали професори српског језика и књижевности Весна Станковић, Данијела Ранчић и Слађан Михајловић. * На међународном такмичњењу хорова „Мелодијанум“ у Кикинди, хор Неготинске гимназије освојио је бронзану награду. Програм припремала са ученицима, професор музичке културе, данијела Марковић. * Одржано општинско такмичење из физике; Урош Стјановић 3-4 је освојио 100 поена. * Одржано окружно такмичење из математике у Бору: * Марко Уруковић - 1.место и пласман на републичко; * Михајло Матовић - 1.место и пласман на републичко; * Алекса Пауновић – 2.место и пласман на републичко; * Урош Стојановић - 1.место и пласман на републичко;   Ученике припремале професорке математике Сузана Видић Миловановић и Весна Јаковљевић   * Одржано општинско такмичење из српског језика. Учествовали ченици Неготинске гимназије. * Одржано такмичење „МИСЛИША“. Учествовали су ученици Неготинске гимназије. * Одржано такмичење из програмирања. Учествали ученици Неготинске гимназије. Ученик Марјан Матић 3-4 се пласирао на државно такмичење. * Одржано окружно такмичење из књижевности – КЊИЖЕВНА ОЛИМПИЈАДА. На републичко такмичење су се пласирали следећи ученици:   - Бојана Данковић I разред  - Алекса Пауновић II разред  -Михајло Матовић II разред  -Милица Јевремовић II разред  -Милица Ћосић III разред  -Ања Павловић IV разред  Ученике припремали професори српског језика и књижевности Весна Станковић, Данијела Ранчић и Слађан Михајловић.   * Одржано школско такмичење из енглеског језика. Учествовало укупно десет ученика, од тога петоро се пласирало на окружно. * Ученица Ања Павловић се својим учешћем на региналном такмичењу пласирала на републичко из социологије. Ученицу припремала професорка социологије, Ивана Вујић. * На републичком такмичењу у Крајевцу из програмирања, учествовао Марјан Матић, III-4. Ученика припремао професор рачунарства и информатике Мирослав Лекић. * Окружно тамкичење из енглеског језика, одржано у Бору. Учествовали наши ученици. * Окружно такмичење из физике у Гимназији „Бора Станковић“. Ученици Михајло Матовић II-3 и Урош Стојановић III-4 – пласман на републичко. Ученике припремала професорка физике Љиљана Стојановић. * Одржан међународни литерарни конкурс „Европа и ја“. Наша ученица, Бојана Данковић I-3, освојила је 2.место и наградно путовање у Будимпешту. Ментор ученице, Весна Станковић, професор српског језика и књижевности. * Одржано је општинско такмичење и окружно такмичење у кошарци и баскету, за девојчице и дечаке. * Ученице наше школе су чествовале на међуокружном такмичењу у Пожаревцу где освајају 1.место о освајају пласман на Републичко такмичење. Екипу су чиниле: Милена Траиловић, Теодора Тркуља, Лола Мајсторовић, Јелица Живковић. На републичком такмичењу ученице су освојиле 6.место. * Међуокружно такмичење из хемије у Медицинској школи у Зајечару. Учествовали наши ученици, Михаило Милосављевић I-3 је освојио 2.место и пласман на републичко. * Општинска смотра рецитатора „Песниче народа мог“. * Милица Ћосић III-2 освојила је 1.место * Ема Орељ III-4 – 2.место * Елена Стингић – 3.место * Милица Јевремовић - похвала. * Окружна смотра рецитатора: * Милица Ћосић III-2 освојила је 1.место * Ема Орељ III-4 – 2.место * Елена Стингић I-2 – 3.место   Ментори, професори српског језика Весна Станковић и Слађан Михајловић.   * На међународном фестивали „Гергина“ у Неготину,. Наталија Каралић освојила прво место. * Оптински литерарни конкурс у организацији Црвеног крста „Крв живот значи“ ученици наше школе, Јован Рајковић I-2 освојио 1.место и Ива Истатков I-2 2.место. Радови учествују на републичком литерарном конкурсу Црвеног крста Србије. * Окружно такмичење из српског језика и језичке културе.Учествовали ученици Неготинске гимназије. На републичко такмичење пласирао се Алекса Пауновић II-3. * Ученице III-2 Марија и Анђела Недељковић су учествовале на петом такмичењу у писању састава и добиле диплому за учешће. * Окружно такмичење из биологије у Пољопривредној школи „Рајко Боснић-Буково“. Учествовали ученици Неготинске гимназије. Пласман на републичко такмичење осварили су Василије Војиновић I-2, Марко Уруковић I-3, Марко Шујерановић I-3 и Милица Јевремовић II-3. * Републичко такмичење из физике, одржано на физичком факултету у Београду. Ученици Урош Стојановић III-4 и Михајло Матовић II-3, освојили су похвале. Ученике припремала професорка физике, Љиљана Стојановић. * Републичко такмичење из математике у Шабачкој гимназији. Ученици Урош Стојановић III-4, освојио је 1.место, Алекса Пауновић II-3 освојиом је 3.место и Михајло Матовић II-3, освојио похвалу. * Ученик Јован Стојиировић освојиоје 3. Место на републиком такмичењу у Баваништу. * Републичка смотра рецитатора. Учешће ученице Милице Ћосић III-2. * Одржано републичко такмичење из енглеског језика у Младеновцу. Учествовали су наши ученици: * Анђела Сладојевић IV-4 * Константин Јањић IV-3 * Емилијан Видесковић IV-4   Ученике припремала професорка енглеског језика, Катарина Петковић.   * Ученици Алекса Пауновић и Михајло Матовић освојили су похвале на републичком такмичењу „Мислиша“ * Одржано републичко такмичење из биологије у Новом Саду. Учествовали су :   - Марко Уруковић I-3  - Василије Војиновић I-2  - Марко Шујерановић I-3   * Одржано републичко такмичење из књижевности – Књижевна олимпијада у Сремским Карловцима. Учествовали ученици Неготинске гимназије. Ученике припремали професори српског језика, Весна Станковић, Данијела Ранчић и Слађан Михајловић. * На наградном конкурсу за есеј на немачком језику, додељена је захвалница следећим ученицима:   Анђели Недељковић III-2.  Марији Недељковић III-2.  Младену Цукуловићу IV-1.  Ученике припремале професорке немачког језика Силвија Стојановић и Елизабета Дајић Гримплиновић. |
| Подршка ученицима | * У сарадњи са одељењским старешинама због епидемиолошке ситуације ученицима је пружена подршка у превазилажењу евентуалних потешкоћа похађања наставе. |
| Етос | Почетком школске 2021/22.године, обележен је Дан школе, 10.септембар путем on-line активности:   * Ученици 3-4: Лазар Костић, Илија Станковић, Петар Жикић и Михаило Недељковић, направили су кратак филм о Неготинској гимназији, а професорка срспког језика је написала текст на сту тему који је прочитан током првог часа у свим одељењима. И текст, и филм, као и снимак песама које изводи хор наше школе, постављени су на сајт и ФБ страницу Неготинске гимназије. * Поводом свечаног отварања фестивала „Мокрањчеви дани“ чланови хора Неготинске гимназије учествовали су у здруженом наступу свих хорова „Натпевавања хорова“ и на тај начин дали допринос овој манифестацији. * Ученици III-4 и IV-1 и II разред Неготинске гимназије, посетили су изложбу у Тодорчетовом конаку „Музеј Вељка Петровића“, познатог вајарског мајстора, Милована Крстића. * Ученице Милица Ћосић и Катарина Николић III-2, учествовале су у програму поводом „Пробоја Солунског фронта“. * Ученице Милица Ћосић и Катарина Николић III-2 учествовале су казивањем поезије поводом дана ослобођења Неготина у Другом светском рату. * Наступ школске етно-групе „Мариника и ученице Милене Марковић у оквиру програма етно-сајма „Изворно за Крајину“. * У оквиру добротворне вечери за прикупљање средстава за лечење Милоша Медића, које је организовало Коло српских сестара Неготина, 16.10.2021. учествовалe су ученице Елена Стингић I-2, Софија Стингић I-1, Милена Марковић I-1, хор Неготинске гимназије са солистом Наталијом Каралић IV-2 и школска етно група „Мариника“. * Хуманитарна акција „За Снежу“–прикључио се Ученички парламент Неготинске гимназије и професори школе * У оквиру ове области успостављена је успешна онлајн сарадња са многим факултетима широм Србије. Представници факултета су путем мејла слали онлајн материјале са инфрмацијама и уписном политиком који су прослеђени одељењским старешинама како би даље проследили ученицима. Неки од факултета су: * - Факултет политичких наука – Београд;   - Филозофски факултет Ниш;  - Висока школа струковних студија у Новом саду  - Филолошко-уметнички факултет Крагујевац  - Грађевински факултет – Београд  - Технички факултет – Бор  - Факулет савремених уметности – Београд  - Природно-математички факултет – Крагујевац   * Етно група Мариника наше школе, наступила је у оквиру Крајинске бербе у Рајцу. Програм припремила професорка Данијела Марковић. * Ученице Марта Мијушковић, Нина Ергарац и кристина Гачић II-2, учествовале су на скупу „Да се не заборави“ поводом обележавања НАТО бомбардовања Србије. * Етно група „Мариника“ наше школе учествовала је у културно-уметничком програму у Прахову, поводом прославе „Дана Еликсира“. * Поводом Дана Општине Неготин, наша ученица милена марковић отворила је свечану скупштину извевши химну „Боже правде“. * Европски дебатни клуб данас је у оквиру каравана у источној Србији посетио и Неготин. Испред зграде Општине Неготин, одржана је дебата на тему „Да ли државе треба да уведу четвродневну радну недељу“Ученици Неготинске гимназије, заједно са својим професорима Иваном Вујић и Мирјаном Јеврић учествовали су у овој дебати, догађају. |
| Организација рада школе и руковођење | У току првог полугодишта школске 2021/22.године пратиле су се промене прописане од стране Министарства просвете уз реализацију текућих активности предвиђених Годишњим планом рада школе и Развојним планом рада. |
| Ресурси | У школи је заступљен стручни наставни кадар. Прати се рад сваког наставника и евиденција о његовом раду. |
| Реализоване активности си активно разматране на седницама Наставничког већа, Стручних и Одељењских већа, Педагошког колегијума, Савета родитеља, Школског одбора, и друго. О томе школа води редовно евиденцију (записници, свеске, књиге, дневници и слично). | |

Директор,

Драгана Нисић